́косъ: ̀ дѣ́лъ мои́хъ дряхла̀ бы́сть, іѡа́нне златоу́сте, и ужаса́юся къ срѣ́тенію сщ҃е́нныхъ твои́хъ моще́й: но ты̀ са́мъ наста́ви мя̀, и стези̂ моя̂ испра́ви, покая́нія подая́ ми вре́мя, всест҃е, я́кѡ тогѡ̀ єсѝ проповѣ́дникъ бжс̑твенный: и страсте́й мои́хъ многови́дныхъ ути́ши бу́рю, и ѿ сѣ́тей веліа́ровыхъ исхи́тивъ мя̀, въ коне́цъ спаси́ мя: я́кѡ да пою̀ твоѐ досто́йнѣ сла́вное возвраще́ніе, я́кѡ пре́жде и успе́ніе дерзну́въ просла́вихъ, іѡа́нне златоу́сте